Babelscape/SREDFM huggingface dataset:
Μελάνθιον το δαμασκηνόν

Το Μελάνθιον το δαμασκηνόν "(Nigella damascena)" ή κοινώς η αγάπη-στην-ομίχλη "(love-in-a-mist)", ή η κουρελιασμένη κυρία "(ragged lady)" ή ο διάβολος στον θάμνο "(devil in the bush)") είναι ετήσιο "(annual)" ανθοφόρο φυτό κήπου, το οποίο ανήκει στην οικογένεια των Βατραχιίδων ή Ρανουγκουλίδων "(Ranunculaceae)," που περιλαμβάνει τις νεραγκούλες ή βατράχια. Είναι ιθαγενές στη νότια Ευρώπη (αλλά επιγενές στις περισσότερες Ευρωπαϊκές χώρες), βόρεια Αφρική και νοτιοδυτική Ασία, όπου απαντάται στις παραμελημένες, υγρές γήινες επιφάνειες.

To συγκεκριμένο επίθετο «δαμασκινόν», παραπέμπει στη Δαμασκό της Συρίας. Η κοινή ονομασία του φυτού προέρχεται από το λουλούδι που βρίσκεται φωλιασμένο σε ένα δαχτυλίδι από πολυσχιδή, δαντελωτά βράκτια.

Αναπτύσσεται σε ύψος 20-50 εκατοστά, με πευκοειδή διαιρούμενα σαν το νήμα εναλλακτικά φύλλα. Τα άνθη, τα οποία ανθίζουν ενωρίς το καλοκαίρι, συνήθως είναι διαφορετικές αποχρώσεις του μπλε, αλλά μπορεί να είναι λευκά, ροζ ή απαλό μωβ, με 5 έως 25 σέπαλα. Τα πραγματικά πέταλα βρίσκονται στη βάση των στημόνων και είναι λεπτά και γαμψά "(clawed)". Τα σέπαλα είναι το μοναδικό χρωματιστό τμήμα στο περιάνθιο. Τα τέσσερα με πέντε καρπόφυλλα της ένωσης του ύπερου, έχουν το κάθε ένα τους από ένα όρθιο στυλ.

Ο καρπός είναι μια μεγάλη φουσκωμένη κάψουλα, η οποία αναπτύσσεται από μια ένωση των ωοθηκών, και αποτελείται από αρκετά ενωμένα ωοθυλάκια, που το καθένα περιέχει πολυάριθμους σπόρους. Αυτό αποτελεί μάλλον εξαίρεση για ένα μέλος της οικογένειας των νεραγκουλών. Το καψάκιο γίνεται καφέ στα τέλη του καλοκαιριού. Το φυτό αυτο-σποράτε, αναπτυσσόμενο στο ίδιο σημείο, χρόνο με τον χρόνο.
Πορθμός Κάνμον

thumb|right|300px|Ο Πορθμός Κάνμον.
thumb|right|300px|Η Ιαπωνική Θάλασσα και ο πορθμός Κάνμον.
Ο Πορθμός Κάνμον ή Πορθμός Σιμονοσέκι (αγγλικά: "Kanmon Straits", ) Kanmon-kaikyō) είναι ένας στενός πορθμός στο Βορειοδυτικό Ειρηνικό ωκεανό, ο οποίος χωρίζει το Χονσού από το Κιούσου, και συνδέει την Ιαπωνική Θάλασσα στα δυτικά με την Εσωτερική Θάλασσα της Ιαπωνίας στα ανατολικά. Η ονομασία Σιμονοσέκι οφείλεται στην ομώνυμη πόλη της νήσου Χονσού που βρίσκεται στη μία πλευρά του πορθμού, ενώ η ονομασία Κάνμον είναι συνδυασμός των πρώτων γραμμάτων από το όνομα της πόλης Σιμονοσέκι (下関, το οποίο δίνει το "Καν" 関), η οποία βρίσκεται στο Χονσού, και των γραμμάτων από το όνομα της πόλης Moji (門司, το οποίο δίνει το "μον" 門), η οποία είναι πλέον προάστιο της Κιτακιούσου και βρίσκεται στο Κιούσου. Το στενότερο σημείο του πορθμού έχει πλάτος μόλις 600 μέτρα.
Κατρίν Σιόγκρεν

Η Κατρίν Σιόγκρεν (Katrin Sjögren, γενν. στις 2 Φεβρουαρίου 1966) είναι πολιτικός από τα Ώλαντ, που αποτελούν ένα αυτόνομο και με μία γλώσσα σουηδόφωνο έδαφος της Φινλανδίας. Από το 2015 είναι Πρωθυπουργός των Ώλαντ (landtråd). Ανήκει στο κόμμα Φιλελεύθεροι για τα Ώλαντ.
Πρωθυπουργός των Ώλαντ

Ο Πρωθυπουργός των Ώλαντ είναι ο επικεφαλής της Κυβέρνησης στο αυτόνομο έδαφος της Φινλανδίας που ονομάζεται Ώλαντ και όπου όλοι οι κάτοικοι μιλούν σουηδικά. Η Κυβέρνηση ονομάζεται Landskapsregering και ο/η επικεφαλής της Lantråd (αντίστοιχος αγγλικός όρος: premier). Ο πρωθυπουργός εκλέγεται από το "Lagting", όπως ονομάζεται το Κοινοβούλιο των νήσων. Η σημερινή Πράξη Αυτονομίας τέθηκε σε ισχύ την 1η Ιανουαρίου 1993.
Νταβίντ Τρουέμπα

Ο Νταβίντ Τρουέμπα (10 Σεπτεμβρίου 1969, Μαδρίτη) είναι Ισπανός νομπελίστας, σεναριογράφος και σκηνοθέτης. Είναι αδερφός του Φερνάντο Τρουέμπα.
Α.Σ. Καρδίτσας

Ο Αθλητικός Σύλλογος Καρδίτσας, γνωστός και με τη σύντμηση Α.Σ.Κ., είναι ελληνικό αθλητικό σωματείο που δραστηριοποιείται στην πόλη της Καρδίτσας στη Θεσσαλία. Επίσημο έτος ίδρυσής του είναι το 2006 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για ενήλικους άνδρες και υποδομής για νεαρούς αθλητές και αθλήτριες. Ως έδρα ο σύλλογος χρησιμοποιούσε μέχρι το 2019 το Κλειστό Γυμναστήριο του Δημοτικού Αθλητικού Κέντρου Καρδίτσας, χωρητικότητας 500 καθήμενων θεατών, ενώ από το 2019 μεταφέρθηκε στο Νέο Κλειστό Γυμναστήριο Καρδίτσας χωρητικότητας 2.500 θεατών. Από το 2017 έχει δηλωθεί επισήμως για εμπορικούς λόγους η χορηγική ονομασία Α.Σ. Καρδίτσας Μέλι ΑΤΤΙΚΗ.
Three Days Grace

Οι Three Days Grace είναι μία Ροκ μπάντα από τον Καναδά που ξεκίνησε από το Νόργουντ,στο Οντάριο το 1997. Με έδρα το Τορόντο, τα αρχικά μέλη της μπάντας ήταν ο κιθαρίστας και βασικός τραγουδιστής "Άνταμ Γκόντιερ" (Adam Gontier), ο ντράμερ και δευτερεύον τραγουδιστής "Νέιλ Σάντερσον" (Neil Sanderson) και ο μπασίστας "Μπράντ Γουόλστ" (Brad Walst). To 2003, ο "Μπάρι Στόκ" (Barry Stock) εντάχθηκε ως ο βασικός κιθαρίστας της μπάντας. Το 2013, ο Γκόντιερ έφυγε από τη μπάντα και τη θέση του πήρε ο τραγουδιστής των My Darkest Days , Μάτ Γουόλστ (Matt Walst), o οποίος είναι επίσης αδελφός του μπασίστα Μπράντ Γουόλστ.

Έχοντας υπογράψει με την Jive Records, οι Three Days Grace έχουν δημοσιεύσει πέντε άλμπουμ, το καθένα με παρέμβαση τριών χρόνων: Three Days Grace (Self-Titled) το 2003, One-X το 2006, Life Starts Now το 2009, Transit Of Venus το 2012 και Human το 2015. Τα πρώτα τρία άλμπουμ έχουν αναγνωριστεί από την Μουσική Βιομηχανία της Αμερικής ως πλατινένια, τρις φορές πλατινένια και χρυσά (αντίστοιχα) στις Η.Π.Α., ενώ στον Καναδά από την Μουσική Βιομηχανία του Καναδά ως πλατινένια, διπλά πλατινένια και πλατινένια (αντίστοιχα). Το συγκρότημα έχει αρκετά Νο1 τραγούδια στα τσαρτ του Billboard (Alternative Songs) και του Hot Mainstream Rock Tracks.
Ιατρικό Διαβαλκανικό Κέντρο

Το Ιατρικό Διαβαλκανικό Κέντρο είναι ιδιωτικό νοσοκομείο στην Θεσσαλονίκη, το οποίο ιδρύθηκε το 2000 και βρίσκεται κοντά στην περιοχή του Αεροδρομίου «Μακεδονία». 

Είναι από τα πλέον σύγχρονα νοσοκομεία στην Ελλάδα, καθώς και στην ευρύτερη περιοχή της νοτιοανατολικής Ευρώπης, ενώ παράλληλα είναι από τα πρωτοπόρα νοσοκομειακά ιδρύματα ως προς την υιοθέτηση νέων τεχνολογιών, όπως τα συστήματα ρομποτικής χειρουργικής τα οποία παρέχουν ακριβείς και λεπτομερείς εξετάσεις. Επίσης στους χώρους του διοργανώνονται ιατρικά συνέδρια και σεμινάρια, ενώ αποτελεί μια από τις μεγαλύτερες ιδιωτικές επενδύσεις που έγιναν στη Θεσσαλονίκη στα τέλη του 20ου αιώνα. Διαθέτει 50.000 τ.μ. στεγασμένο χώρο.
Πανδρόσειο

Το Πανδρόσειο (αρχαία: "Πανδρόσειον") ήταν ιερό αφιερωμένο στην Πάνδροσο η οποία ήταν μια από τις θυγατέρες του μυθολογικού ιδρυτή της πόλης των Αθηνών, Κέκροπα. Βρισκόταν στην Ακρόπολη, δυτικά από το Ερέχθειο και βόρεια από τον παλαιό ναό της Αθηνάς Πολιάδος. Σύμφωνα με την παράδοση εκεί υπήρχε το ιερό δένδρο της ελιάς το οποίο είχε φυτεύσει η θεά Αθηνά, κατά την αντιπαράθεσή της με τον θεό Ποσειδώνα για το ποιος θα είναι ο πολιούχος της πόλης.

Το ιερό, το οποίο είχε μια τραπεζοειδή αυλή που περιείχε το βωμό του Ερκείου Διός κάτω από το δέντρο της ελιάς, ήταν ιωνικού ρυθμού. Προς τα ΒΔ υπήρχε το Αρρηφόριον και στην ανατολική πλευρά η είσοδος προς το σύμπλεγμα του Ερέχθειου. Στα ανατολικά υπήρχε μια μικρή είσοδος προς τη "θάλασσα του Ποσειδώνα", ενώ η νοτιοανατολική πλευρά οδηγούσε στην τοποθεσία όπου εθεωρείτο πως βρισκόταν ο τάφος του Κέκροπα.
NGC 501

Ο NGC 501 είναι ελλειπτικός γαλαξίας στον αστερισμό Ιχθύες. Απέχει περίπου 207 εκατομμύρια έτη φωτός από την Γη και τον ανακάλυψε ο Ιρλανδός αστρονόμος Ουίλιαμ Πάρσονς (William Parsons) στις 28 Οκτωβρίου 1856.
Βιβλιοθήκη Βορείων Χωρών

Η Βιβλιοθήκη Βορείων Χωρών είναι ερευνητική βιβλιοθήκη στην Αθήνα με αντικείμενο εργασίας την αρχαιολογία και την εξέταση των αρχαίων πολιτισμών. Βρίσκεται στη νότια πλευρά της Ακροπόλεως και ιδρύθηκε το 1995 μέσω του συντονισμού των αρχαιολογικών ινστιτούτων των σκανδιναβικών χωρών, της Δανίας, της Φινλανδίας, της Νορβηγίας και της Σουηδίας. Διαθέτει περίπου 40.000 τόμους συγγραμάτων καθώς και μεγάλο αριθμό επιστημονικών περιοδικών σχετικά με την αρχαιολογία.

Το 2005 η βιβλιοθήκη έλαβε μια σημαντική δωρεά από τον Σουηδό πρόξενο στην Κρήτη, η οποία αποτελούνταν από 250 έργα σχετικά με τον Κωνσταντίνο Καβάφη, με ποιήματα και αφιερώματα στην ελληνική και άλλες γλώσσες. Διαθέτει επίσης συλλογές έργων του ελληνοαμερικανού ποιητή Νικόλα Κάλα καθώς και το προσωπικό αρχείο του ποιητή Δημήτριου Χριστοδούλου.
NGC 503

Ο NGC 503 είναι ελλειπτικός γαλαξίας στον αστερισμό Ιχθύες ο οποίος απέχει 247 εκατομμύρια έτη φωτός από την Γη. Ανακαλύφθηκε από τον Χάινριχ ντ' Αρέ στις 13 Αυγούστου 1863.
NGC 502

Ο NGC 502 είναι φακοειδής γαλαξίας στον αστερισμό Ιχθύες ο οποίος απέχει περίπου 97 εκατομμύρια έτη φωτός από την Γη. Τον ανακάλυψε στις 25 Σεπτεμβρίου 1862 ο αστρονόμος Χάινριχ ντ' Αρέ.
NGC 505

Ο NGC 505 είναι φακοειδής γαλαξίας στον αστερισμό Ιχθύες. Απέχει 230 εκατομμύρια έτη φωτός από την Γη και ανακαλύφθηκε από τον Γερμανό αστρονόμο Άλμπερτ Μαρτ (Albert Marth) την 1η Οκτωβρίου 1864.
NGC 504

Ο NGC 504 είναι φακοειδής γαλαξίας στον αστερισμό Ιχθύες. Απέχει 174 εκατομμύρια έτη φωτός από την Γη και ανακαλύφθηκε από τον αστρονόμο Τζων Χέρσελ στις 22 Νοεμβρίου 1827.
Κοσμοδρόμιο του Πλεσέτσκ

Το Κοσμοδρόμιο του Πλεσέτσκ () είναι ρωσικό διαστημοδρόμιο το οποίο βρίσκεται στην Περιφέρεια Αρχάγγελσκ, περίπου 800 χλμ. βόρεια της Μόσχας και 200 χλμ. νότια του Αρχάγγελσκ. Η κατασκευή του ξεκίνησε το 1957, αρχικά για την εκτόξευση πυραύλων R7. Η γεωγραφική του θέση το καθιστά κατάλληλο για εκτοξεύσεις συγκεκριμένων ειδών, ιδίως στις αποκαλούμενες τροχές Μολνίγια. Στη σοβιετική περίοδο λειτούργησε κυρίως ως δευτερεύον κοσμοδρόμιο, με τον όγκο των τροχιακών αποστολών να εκτοξεύεται από το Κοσμοδρόμιο του Μπαϊκονούρ στη ΣΣΔ Καζακστάν. Μετά την κατάρρευση της ΕΣΣΔ και την ανεξαρτητοποίηση του Καζακστάν ο ρόλος του Πλεσέτσκ αναβαθμίστηκε για τη Ρωσική Ομοσπονδία διότι εν αντιθέσει με το Μπαϊκονούρ το Πλεσέτσκ βρίσκεται σε εθνικό έδαφος.

Το κοσμοδρόμιο χρησιμοποίηθηκε κυρίως για στρατιωτικές αποστολές που αφορούν στην τοποθέτηση διαστημικών συσκευών σε πολικές τροχιές με μεγάλη κλίση. Στο Πλεσέτσκ υπάρχουν εξέδρες εκτόξευσης που υποστηρίζουν τις περισσότερες οικογένειες σοβιετικών/ρωσικών πυραύλων, εξαιρουμένου του Proton, που μπορεί να εκτοξευτεί μόνο από το Μπαϊκονούρ.
Πρόγραμμα Explorer

Το Πρόγραμμα Explorer είναι αμερικανικό ερευνητικό διαστημικό πρόγραμμα το οποίο επιτρέπει σε επιστήμονες διάφορων ειδικοτήτων (φυσικοί, αστροφυσικοί, γεωφυσικοί κ.α.) να διεξάγουν ερευνητικό έργο από το διάστημα με χρήση μη επανδρωμένων σκαφών. Από το 1958 που ξεκίνησε μέχρι σήμερα έχουν εκτοξευτεί πάνω από 90 αποστολές και το πρόγραμμα ακόμα παραμένει ενεργό. Από το Explorer 6 και μετά την διαχείριση του έχει αναλάβει η NASA, η οποία τακτικά συνεργάζεται με άλλους οργανισμούς από τις ΗΠΑ και το εξωτερικό.
Φρειδερίκος, Πρίγκιπας της Ουαλίας

Ο Φρειδερίκος, Πρίγκιπας της Ουαλίας, KG (1 Φεβρουαρίου 1707 - 31 Μαρτίου 1751) ήταν διάδοχος του βρετανικού θρόνου από το 1727 μέχρι το θάνατό του.

Σύμφωνα με το Νόμο της Διευθέτησης που ψηφίστηκε από το Κοινοβούλιο της Αγγλίας το 1701, ο Φρειδερίκος τη στιγμή της γέννησής του ήταν τέταρτος στη σειρά διαδοχής του βρετανικού θρόνου, μετά την προγιαγιά του, τον παππού και τον πατέρα του.

Προς τιμήν του δόθηκε το όνομά του στο Φρέντερικσμπεργκ της Βιρτζίνια, το Πρινς Φρέντερικ της Μέριλαντ και το Φρούριο Φρειδερίκη της Τζόρτζια.
Ευρωπαϊκοί Πανεπιστημιακοί Αγώνες 2012

Οι Ευρωπαϊκοί Πανεπιστημιακοί Αγώνες 2012, επίσης γνωστοί ως Κόρδοβα 2015 η 1η Ευρωπαϊκή Πανεπιστημιάδα, ήταν η εναρκτήρια έκδοση των Ευρωπαϊκών Πανεπιστημιακών Αγώνων, μίας διεθνής αθλητικής διοργάνωσης πολλών αγωνισμάτων που διοργανώθηκε από την Ευρωπαϊκή Ένωση Πανεπιστημιακού Αθλητισμού (EUSA) που είναι μέλος της Διεθνής Πανεπιστημιακής Ομοσπονδίας Αθλητισμού (FISU) και πραγματοποιήθηκε στην Κόρδοβα, της Ισπανίας, από τις 13 έως τις 23 Ιουλίου του 2012. 

Συνολικά 2.583 αθλητές από 32 Εθνικές Πανεπιστημιακές Αθλητικές Ομοσπονδίες της Ευρώπης και 151 πανεπιστήμια, διαγωνίστηκαν σε 10 αθλήματα και 28 αγωνίσματα.
Γεώργιος Γουλιέλμος της Μεγάλης Βρετανίας

Ο Πρίγκιπας Γεώργιος Γουλιέλμος της Μεγάλης Βρετανίας (1717 - 1718) ήταν μέλος της βρετανικής βασιλικής οικογένειας ως δευτερότοκος γιος του Βασιλιά Γεωργίου Β΄ και της Καρολίνας του Άνσμπαχ, οι οποίοι ήταν τη στιγμή της γέννησής του οι Πρίγκιπες της Ουαλίας.

Γεννήθηκε στο Παλάτι του Αγίου Ιακώβου στο Λονδίνο στις 13 Νοεμβρίου 1717. Εικοσιέξι ημέρες μετά τη γέννησή του, βαφτίστηκε από τον Επίσκοπο του Λονδίνου, Τζον Ρόμπινσον. Ανάδοχοί του ήταν ο παππούς του Βασιλιάς Γεώργιος Α΄, ο Δούκας Τόμας Πέλαμ-Χόλες και η Δούκισσα Νταϊάνα Μποκλέρκ.

Το όνομα που του δόθηκε υπήρξε αιτία οικογενειακής διαμάχης. Οι γονείς του ήθελαν να τον ονομάσουν Λουδοβίκο και πρότειναν για αναδόχους τη Βασίλισσα Σοφία Δωροθέα της Πρωσίας και τον Δούκα της Υόρκης, Ερνέστο Αύγουστο. Ο Βασιλιάς, όμως, επέλεξε τα ονόματα Γεώργιος Γουλιέλμος και τους αναδόχους που επιθυμούσε. Εξαιτίας μιας λογομαχίας μεταξύ του Πρίγκιπα Γεωργίου και του Τόμας Πέλαμ-Χόλες, ο Βασιλιάς απαγόρευσε στο γιο του την παρουσία του στην αυλή και το παλάτι και πήρε την κηδεμονία των παιδιών του.

Τον Φεβρουάριο του 1718 ο Πρίγκιπας Γεώργιος Γουλιέλμος αρρώστησε και ο Βασιλιάς επέτρεψε, τόσο στον Πρίγκιπα, όσο και στην Πριγκίπισσα της Ουαλίας, να βρίσκονται στο Παλάτι του Κένσινγκτον για να βλέπουν το παιδί τους. Στις 17 Φεβρουαρίου 1718 απεβίωσε και όπως διαπιστώθηκε αργότερα η αιτία ήταν ένας πολύποδας στην καρδιά. Ο Πρίγκιπας Γεώργιος Γουλιέλμος ήταν μόλις 3 μηνών και 4 ημερών και οι γονείς του κατηγόρησαν τον Βασιλιά Γεώργιο για το θάνατο του παιδιού τους.
Five Nights at Freddy's

Το Five Nights at Freddy's είναι σειρά point and click βιντεοπαιχνιδιών επιβίωσης τρόμου που δημιουργήθηκε, σχεδιάστηκε, αναπτύχθηκε και εκδόθηκε από τον Scott Cawthon. Μία κινηματογραφική του μεταφορά ετοιμάζεται από τη Blumhouse Productions.
Χημικές οντότητες βιολογικού ενδιαφέροντος

Οι Χημικές οντότητες βιολογικού ενδιαφέροντος (Chemical Entities of Biological Interest), γνωστές επίσης ως ChEBI, είναι μια βάση δεδομένων και οντολογίας των μοριακών οντοτήτων (molecular entities) εστιασμένη σε 'μικρές' χημικές ενώσεις, που είναι μέρος της προσπάθειας των ανοικτών βιοϊατρικών οντολογιών ([Open Biomedical Ontologies). Ο όρος "μοριακή οντότητα (molecular entity)" αναφέρεται σε οποιοδήποτε "δομικά ή ισοτοπικά διακριτό άτομο, μόριο, ιόν, ζεύγος ιόντων (ion pair), χημική ρίζα, ριζικό ιόν (radical ion), σύμπλοκο (complex), διαμορφομερές (conformer), κλπ., που αναγνωρίζεται ως μια ξεχωριστή αναγνωρίσιμη οντότητα". Οι εξεταζόμενες μοριακές οντότητες είναι είτε φυσικά, είτε συνθετικά προϊόντα, που έχουν ενδεχόμενη βιολογική δράση. Μόρια που κωδικοποιούνται άμεσα από το γονιδίωμα, όπως τα νουκλεϊκά οξέα, οι πρωτεΐνες και τα πεπτίδια που παράγονται από πρωτεΐνες με πρωτεολυτική διάσπαση (proteolytic cleavage), δεν περιλαμβάνονται -κατά κανόνα-στο ChEBI.

Το ChEBI χρησιμοποιεί την ονοματολογία, συμβολισμό και ορολογία της IUPAC και της επιτροπής ονοματολογίας της Διεθνούς Ένωσης Βιοχημείας και Μοριακής Βιολογίας (NC-IUBMB).
Ουαχαμπισμός

Ο Ουαχαμπισμός (αραβικά: وهابية‎, Wahhābiya) αποτελεί θρησκευτικό κίνημα ή κλάδο του σουνιτικού Ισλάμ. Έχει περιγραφεί ποικιλοτρόπως ως υπερσυντηρητικό, φονταμενταλιστικό, πουριτανικό, ισλαμικό μεταρρυθμιστικό κίνημα, με σκοπό την αποκατάσταση της καθαρής μονοθεϊστικής λατρείας (ταουχίντ) από μελετητές και υποστηρικτές, αλλά και ως εξτρεμιστικό ψευδοσουνιτικό κίνημα, από τους αντιπάλους του. Οι υποστηρικές του κινήματος συχνά αντιτίθενται στον όρο «Ουαχαμπισμός» θεωρώντας τον υποτιμιτικό και προτιμούν να αποκαλούνται "Σαλαφιστές" ή "μουαχίντ".

Ο Ουαχαμπισμός πήρε την ονομασία του από έναν κήρυκα και λόγιο του δέκατου όγδοου αιώνα, τον Μουχάμαντ ιμπν Αμπντ αλ-Ουαχάμπ (1703-1792). Αυτός ξεκίνησε ένα κίνημα αφυπνισμού στην απομακρυσμένη, αραιοκατοικημένη περιοχή του Νατζντ, υποστηρίζοντας την κάθαρση από πρακτικές όπως η δημοφιλής «λατρεία των αγίων» και η επίσκεψη σε βωμούς και μαυσωλεία, ευρέως διαδεδομένες μεταξύ των μουσουλμάνων, αλλά τις οποίες θεωρούσε ειδωλολατρεία (σιρκ), ακαθαρσία και νεοτερισμό στο Ισλάμ (μπίντα). Τελικά σύναψε συμφωνία με τον τοπικό ηγέτη Μουχάμαντ μπιν Σαούντ προσφέροντάς του πολιτική υπακοή και δίνοντας την υπόσχεση ότι η προστασία και διάδοση του κινήματος Ουαχάμπι θα σήμαινε «εξουσία και δόξα» όπως και κυριαρχία επί γης και ανδρών. Το κίνημα επικεντρώνεται στην αρχή της Ταουχίντ, ή της «μοναδικότητας» και «ενότητας» του Θεού. Το κίνημα αντλεί επίσης από τις διδασκαλίες του θεολόγου του μεσαίωνα, Ιμπν Ταϊμίγια και του νομικού Αχμάντ ιμπν Χανμπάλ.

Η συμμαχία μεταξύ των οπαδών του ιμπν Αμπντ αλ-Ουαχάμπ και των διαδόχων του Μουχάμαντ μπιν Σαούντ (ο Οίκος του Σαούντ) αποδείχθηκε ότι είναι μια μάλλον ανθεκτική συμμαχία. Ο Οίκος του μπιν Σαούντ συνέχισε να διατηρεί την πολιτικο-θρησκευτική συμμαχία του με τη σέχτα Ουαχάμπι για τα επόμενα 150 χρόνια, μέσα από την τελική διακήρυξη του Βασιλείου της Σαουδικής Αραβίας το 1932, και στη συνέχεια, αργότερα, ως τη σύγχρονη εποχή. Σήμερα οι διδασκαλίες του Μουχάμαντ ιμπν Αμπντ αλ-Ουαχάμπ είναι χρηματοδοτούμενες από το κράτος και αποτελούν την επίσημη μορφή του σουνιτικού Ισλάμ στη Σαουδική Αραβία του 21ου αιώνα.
Ραλφ Ντόσον

Ο Ραλφ Ντόσον (αγγλικά: "Ralph Dawson", 18 Απριλίου 1897 - 15 Νοεμβρίου 1962) ήταν Αμερικανός διακεκριμένος μοντέρ, ο οποίος ασχολήθηκε περιοδικώς, με την ηθοποιία, τη σκηνοθεσία και τη σεναριογραφία. Ξεκινώντας την καριέρα του το 1919. Υπήρξε τέσσερις φορές υποψήφιος για Όσκαρ Καλύτερου Μοντάζ, κερδίζοντάς το, τελικά, τρεις φορές, την πρώτη με το "Όνειρα καλοκαιρινής νυχτός" , τη δεύτερη με το "Αντώνιο Αντβέρσο" και, τρίτο, τέλος, με το "Ρομπέν των Δασών". Ο Ντόσον συμμετείχε σε πάνω από 75 ταινίες του Χόλιγουντ.
Μαίρη Άστορ

Η Μαίρη Άστορ (αγγλικά: "Mary Astor", 3 Μαΐου 1906 - 25 Σεπτεμβρίου 1987) ήταν Αμερικανίδα ηθοποιός. 

Περισσότερο γνωστή, όμως, είναι για τον ρόλο της στην ταινία "Το Γεράκι της Μάλτας" (1941), κατά τ' άλλα, η Άστορ, ξεκίνησε την καριέρα της από έφηβη, συμμετέχοντας σε βωβές ταινίες, στις αρχές της δεκαετίας του 1920. Κατόπιν συνέχισε την καριέρα της στον ομιλούντα κινηματογράφο, όμως, είδε, σχεδόν, την καριέρα της να διαλύεται, μετά από ένα σκάνδαλο που ξέσπασε τη δεκαετία του 1930. Καθώς ο πρώην άντρας της την αποκάλεσε "μοιχαλίδα" σε μία μάχη για την κηδεμονία της κόρης της. Αφού ξεπέρασε αυτά τα εμπόδια, η Άστορ είχε μία επιτυχημένη, τελικά, καριέρα στον κινηματογράφο, βραβευθείσα και με το Όσκαρ Β' Γυναικείου Ρόλου, για την ταινία "Το μεγάλο ψέμα". Η Άστορ είχε συμβόλαιο με την Metro-Goldwyn-Mayer, σχεδόν σε όλη τη δεκαετία του 1940, και συνέχισε να εμφανίζεται σε ταινίες ή, ακόμα, και στην τηλεόραση μέχρι την απόσυρσή της, η οποία έγινε το 1964. 

Επίσης, η Άστορ έχει γράψει και πέντε μυθιστορήματα, και επιπλέον με την αυτοβιογραφία της να γίνεται best-seller.

Ο σκηνοθέτης Λίντσεϊ Άντερσον είχε πει για την Άστορ: "«ότι, όταν δύο ή τρία άτομα, που αγαπούν τον κινηματογράφο, συναντηθούν, τότε πάντα γίνεται αναφορά στο όνομα της Μαίρη Άστορ, και όλοι συμφωνούν πως ήταν μία ηθοποιός ιδιαίτερα ελκυστική, της οποίας η ποιότητα φαινόταν από το βάθος και τη ρεαλιστικότητα που ερμήνευσε τους ρόλους της.»"
Κέτι Φρινγκς

Η Κέτι Φρινγκς (αγγλικά: "Ketti Frings", 28 Φεβρουαρίου 1909 - 11 Φεβρουαρίου 1981) ήταν Αμερικανίδα συγγραφέας, θεατρικός συγγραφέας και σεναριογράφος, βραβευμένη με Πούλιτζερ, το 1958. Η πρώτη της ανάμιξη με τον κινηματογράφο ήρθε το 1941, όταν βιβλίο της διασκευάστηκε, στην ταινία "Hold Back the Dawn". Το 1942 παίχτηκε έργο της στο Μπρόντγουεϊ, ονόματι "Mr. Sycamore", το οποίο το είχε διασκευάσει από μία ιστορία του Ρόμπερτ Ερ. Κατόπιν επέστρεψε στο Χόλιγουντ και έγραψε αρκετά σενάρια, ένα εκ των πιο επιτυχημένων ήταν το "Ξαναγύρισε, μικρή μου Σέμπα".
Ιρανο-Σαουδαραβικές σχέσεις

Οι Ιρανο-Σαουδαραβικές σχέσεις αναφέρονται στις διμερείς διπλωματικές σχέσεις μεταξύ της Ισλαμικής Δημοκρατίας του Ιράν και του Βασιλείου της Σαουδικής Αραβίας, οι οποίες είναι τεταμένες σε διάφορα θέματα όπως οι ερμηνείες του Ισλάμ, οι προσδοκίες για την ηγεσία του ισλαμικού κόσμου, η πολιτική των εξαγωγών πετρελαίου κα οι σχέσεις με τις ΗΠΑ και τη Δύση.

Παρά το γεγονός ότι η Σαουδική Αραβία και το Ιράν είναι οι δύο έθνη με μουσουλμανική πλειονότητα και ακολουθούν και αποφαίνονται την ισλαμική διδασκαλία, οι μεταξύ τους σχέσεις είναι γεμάτες με εχθρότητα, ένταση και αντιπαράθεση, λόγω των διαφορών στην πολιτική ατζέντα, που ενισχύονται από τις διαφορές τους στην πίστη. Η Σαουδική Αραβία είναι ένα συντηρητικό ουαχαμπιτικό σουνιτικό ισλαμικό βασίλειο με μια μακρά παράδοση στενών σχέσεων με τις Ηνωμένες Πολιτείες και το Ηνωμένο Βασίλειο. Το Ιράν είναι μια δωδεκαδική σιιτική ισλαμική δημοκρατία η οποία ιδρύθηκε έπειτα από μια αντιδυτική επανάσταση. Τόσο η Σαουδική Αραβία όσο και το Ιράν φαίνεται να έχουν φιλοδοξίες για την ηγεσία του Ισλάμ, όπως και διαφορετικά οράματα σταθερότητας και περιφερειακής τάξης.

Μετά την Ισλαμική Επανάσταση, οι σχέσεις επιδεινώθηκαν σημαντικά έπειτα από τις κατηγορίες του Ιράν προς τη Σαουδική αραβία, ότι δρα ως πράκτορας των ΗΠΑ στην περιοχή του Περσικού Κόλπου, εκπροσωπώντας τα συμφέροντα των ΗΠΑ και όχι του Ισλάμ. Σαουδική Αραβία ανησυχεί σχετικά με την επιθυμία του Ιράν να εξάγει την επανάστασή του σε όλους τους τομείς, με σκοπό να επεκτείνει την επιρροή της στην περιοχή του Περσικού Κόλπου, κυρίως στο μετα-Σαντάμ Ιράκ, το Λεβάντε και ενδότερα στο Νότο, όπως και για το αμφιλεγόμενο, πολυσυζητημένο πυρηνικό του πρόγραμμα.
Ανώνυμος του Λονδίνου

Ο Ανώνυμος του Λονδίνου (λατινικά: "Anonymus Londinensis") είναι η κατά σύμβαση ονομασία που έχει δοθεί σε ανώνυμο αρχαίο Έλληνα συγγραφέα του 1ου αιώνα μ.Χ. του οποίου το έργο με τίτλο "Ἰατρικά" (λατινική ονομασία "De Medicina") είναι εν μέρει διατηρημένη σε ένα πάπυρο ο οποίος φυλάσσεται στη Βρετανική Βιβλιοθήκη του Λονδίνου. Θεωρείται ως ένα από τα πιο σημαντικά ιατρικά έργα τα οποία διασώζονται από την αρχαιότητα και παρέχει πολύτιμες πληροφορίες σχετικά με την ιστορία της αρχαιοελληνικής ιατρικής σκέψης.
Τζόαν Λέσλι

Η Τζόαν Λέσλι ("Joan Agnes Theresa Sadie Brodel", 26 Ιανουαρίου 1925 - 12 Οκτωβρίου 2015) ήταν Αμερικανίδα ηθοποιός, χορεύτρια και ερμηνεύτρια βοντβίλ, η οποία στη Χρυσή Εποχή του Χόλιγουντ εμφανίστηκε σε διάφορα έργα, μεταξύ άλλων: "Ο δραπέτης της Σιέρα", "Ο Λοχίας Γιορκ", και το "Ο ουρανός της δόξας". Η Λέσλι κατέχει αστέρι στη Λεωφόρο της Δόξας, στο Χόλυγουντ, από το 1960. Επίσης, υπήρξε μία από τις 250 ηθοποιούς, από τις οποίες το Αμερικανικό Ινστιτούτο Κινηματογράφου, θα επέλεγε τις 25 καλύτερες, που ξεκίνησαν την καριέρα τους πριν το 1950. Τέλος, το 2006, τιμήθηκε με Golden Boot Awards, για την προσφορά της στην τηλεόραση και στον κινηματογράφο (και συγκεκριμένα για της ταινίας γουέστερν).
Γουίλιαμ Ινγκ

Ο Γουίλιαμ Ινγκ ή Ουίλιαμ Ινγκ ("William Motter Inge", , 3 Μαΐου 1913 - 10 Ιουνίου 1973) ήταν Αμερικανός μυθιστοριογράφος και θεατρικός συγγραφέας, του οποίου τα έργα, συχνά, πραγματεύονται μελαγχολικά άτομα κλεισμένα στον εαυτό τους. Στα μέσα του 1950 είχε επιτυχίες στο Μπρόντγουεϊ, με το θεατρικό Πικ-Νικ, να του χαρίζει ένα βραβείο Πούλιτζερ, αλλά και το βραβείο των Θεατρικών Κριτικών.

Ο Ινγκ εμφανίστηκε το 1947 με το "Πιο μακριά από το όνειρο", μία κωμωδία, που χαρακτηριζόταν από εκφραστική ελευθερία, τάση που την ακολούθησε και στο "Έλα πίσω, μικρή Σέμπα". Το 1955 παρουσίασε το "Στάση λεωφορείου" και το 1957 το "Σκοτάδι", όπου εκεί ξαναγύρισε στην ψυχολογική ανάλυση, που για λίγο είχε αφήσει. Παρόλα αυτά, όλες του, σχεδόν, μεταφέρθηκαν στον κινηματογράφο και μάλιστα με επιτυχία.

Ο Ινγκ αυτοκτόνησε σε ηλικία 60 ετών, δηλητηριάζοντας τον εαυτό του με μονοξείδιο του άνθρακα.
Παύλος ο Αιγινήτης

Ο Παύλος ο Αιγινήτης (πολυτονικό: "Παῦλος ὀ Αἰγινήτης", λατινικά: "Paulus Aegineta", περίπου 625 – 690) ήταν Βυζαντινός ιατρός του 7ου αιώνα ο οποίος είναι γνωστός για τη συγγραφή της 7τομης ιατρικής εγκυκλοπαίδειας "Ἐπιτομαί ἰατρικαί". Το έργο αυτό περιείχε το σύνολο όλης της ιατρικής γνώσης του δυτικού κόσμου, και ήταν το κορυφαίο έργο αναφοράς ως προς την ακρίβεια και πληρότητα του.
Δημοσθένης ο Φιλαλήθης

Ο Δημοσθένης ο Φιλαλήθης ήταν αρχαίος Έλληνας ιατρός του 1ου αιώνα μ.Χ.. Ήταν μαθητής του Αλέξανδρου Φιλαλήθη και σύγχρονος του Αριστόξενου στην ιατρική σχολή του Ηρόφιλου στην Λαοδίκεια της Φρυγίας. Διαδέχτηκε τον Αλέξανδρο ως ο επικεφαλής της σχολής και αποτελεί τον τελευταίο γνωστό εκπρόσωπο της. Ήταν διάσημος για τις ικανότητες του ως οφθαλμολόγος, και το σύγγραμμά με του με τον τίτλο "Ὀφθαλμικός" ήταν το έργο αναφοράς σχετικά με οφθαλμολογικά ζητήματα κατά την αρχαιότητα. Φαίνεται πως διασώζονταν ολόκληρο έως και την εποχή του Μεσαίωνα, ωστόσο το μόνο που απομένει στη σημερινή εποχή είναι μερικά αποσπάσματα που έχουν διατηρηθεί μέσω των γραπτών των Αέτιου του Αμιδηνού, Παύλου του Αιγινήτη, Ρούφου του Εφέσιου, και άλλων συγγραφέων που έζησαν αργότερα. Έγραψε επίσης και ένα έργο σχετικά με τους παλμούς στο οποίο γίνεται αναφορά από τον Γαληνό.
Αλέξανδρος ο Φιλαλήθης

Ο Αλέξανδρος ο Φιλαλήθης (πολυτονικό: Ἀλέξανδρος ὀ Φιλαλήθης) ήταν αρχαίος Έλληνας ιατρός από την Λαοδίκεια της Φρυγίας, ο οποίος έζησε ανάμεσα στον 1ο αιώνα π.Χ. και 1ο μ.Χ. καθώς ο γεωγράφος Στράβωνας τον αναφέρει ως σύγχρονο του, και ήταν μαθητής του Ασκληπιάδη του Βιθυνού ο οποίος έζησε κατά τον 1ο αιώνα π.Χ.. Διαδέχτηκε τον Ζεύξι ως επικεφαλής της ιατρικής σχολής που είχε ιδρύσει ο Ηρόφιλος, και ήταν ο δάσκαλος των ιατρών Αριστόξενου και Δημοσθένη Φιλαλήθη. Το έργο του αναφέρεται αρκετές φορές από τον Γαληνό καθώς επίσης και από τον Σορανό τον Εφέσιο, και εμφανίζεται να έχει γράψει πολλά έργα τα οποία δεν διασώζονται πλέον. Ανάμεσα στα έργα του ήταν και ένα με τον τίτλο "Ἀρέσκοντα" για το οποίο έχει διατυπωθεί η εκτίμηση πως χρησιμοποιήθηκε ως βάση από τους Ανώνυμο του Λονδίνου, Αέτιο τον Αντιοχέα, και Ανώνυμο των Βρυξελλών, ωστόσο δεν θεωρείται πως τεκμηριώνεται αρκετά ώστε να καθιερωθεί ως υπόθεση.

Στα λατινικά είναι γνωστός και ως "Alexander Laodicensis" από τον Καίλιο Αυρηλιανό,ενώ στην Ιταλική ιατρική φιλολογία ως "Alexander Amator Veri" βάσει αναφορών του Πρισιανού.
Χούλου

Η Χούλου είναι κοινότητα της επαρχίας Πάφου στην Κύπρο.
Τυραννίων ο Αμισσεύς

Ο Τυραννίων ο Αμισσεύς, 1ος αι. π.Χ., γιος του Επικρατίδη και της Λινδίας ήταν γραμματικός από την Αμισσό, μαθητής του Διονυσίου του Θρακός που αιχμαλωτίστηκε από τον Ρωμαίο στρατηγό Λεύκιο Λυκίνο Λούκουλο κατά τους Μιθριδατικούς Πολέμους, μεταφέρθηκε στη Ρώμη, όπου και πλούτισε και έζησε μέχρι τα βαθιά γεράματα.
Μαθητές του ήταν ο Στράβων και ο Βάρων.
Κάστρο του Ουίντσορ

To Κάστρο του Ουίντσορ (αγγλικά: "Windsor Castle") είναι βρετανική βασιλική κατοικία στο Ουίντσορ του Μπέρκσαϊρ. Το κάστρο είναι αξιοσημείωτο για τη μακροχρόνια σύνδεσή του με την αγγλική και αργότερα με τη βρετανική βασιλική οικογένεια, αλλά και για την αρχιτεκτονική του. Το αρχικό κάστρο του Γουίντσορ χτίστηκε τον 11ο αιώνα, μετά τη νορμανδική κατάκτηση της Αγγλίας υπό τον Γουλιέλμο Α΄. Από την εποχή του Ερρίκου Α΄ χρησιμοποιείται από τους εκάστοτε μονάρχες, όντας το μεγαλύτερο παλάτι της Ευρώπης.

Το κάστρο περιλαμβάνει το Παρεκκλήσι του Αγίου Γεωργίου, που χτίστηκε τον 15ο αιώνα και αποτελεί τον πνευματικό τόπο του κάστρου. Είναι το πολυπληθέστερο κάστρο στον κόσμο, καθώς περισσότεροι από 500 άνθρωποι ζουν και εργάζονται εκεί. Η Βασίλισσα Ελισάβετ Β΄ χρησιμοποιεί το κάστρο για τη διαμονή της τα σαββατοκύριακα, καθώς και ως τόπο δεξιώσεων και υποδοχής ξένων προσκεκλημένων. Κάθε χρόνο πραγματοποιείται εκεί η Τελετή του Βατερλώ, με την παρουσία της Βασίλισσας και η ετήσια τελετή του Τάγματος της Περικνημίδας, που γίνεται στο Παρεκκλήσι του Αγίου Γεωργίου. Το Κάστρο είναι επίσης σημαντικός τουριστικός προορισμός.
Παρμιτζανίνο

Ο Τζιρόλαμο Φραντσέσκο Μαρία Ματσόλα ("Girolamo Francesco Maria Mazzola", 11 Ιανουαρίου 1503 - 24 Αυγούστου 1540), γνωστός ως Παρμιτζανίνο ("Parmigianino", «ο μικρός από την Πάρμα»), ήταν Ιταλός μανιεριστής ζωγράφος και χαράκτης, που δραστηριοποιήθηκε στη Φλωρεντία, τη Ρώμη, τη Μπολόνια και τη γενέτειρά του Πάρμα. Το έργο του χαρακτηρίζεται από την επιμήκυνση των μορφών και περιλαμβάνει, ανάμεσα σε άλλα, «το όραμα του Αγίου Ιερώνυμου» (1527) και την «Παναγία με τον Μακρύ Λαιμό» ("Madonna dal collo lungo", 1534).
Μάχη της Χαριούπολης

Η Μάχη της Χαριούπολης έγινε το 1051 ανάμεσα στη Βυζαντινή Αυτοκρατορία και τους Πετσενέγους στην Χαριούπολη της Ανατολικής Θράκης, σημερινό Χαΐράμπολου της Τουρκίας. 

Το 1051 οι Πετσενέγοι λεηλατούσαν το Θέμα Μακεδονίας και έφτασαν μέχρι τη Θράκη κοντά στην Κωνσταντινούπολη, τότε ο αυτοκράτορας Κωνσταντίνος Θ´ ο Μονομάχος έστειλε εναντίον τους τον Μιχαήλ Ακόλουθο. Επίσης ανακάλεσε από τα ανατολικά αλλά και τα Συριακά σύνορα τους Βάραγγους και μισθοφορικά στρατεύματα, περίπου 20.000 , οριζοντάς τους αρχηγό τον Βρυέννιο και τους έστειλε να συναντήσουν τον Μιχαήλ Ακόλουθο. 

Ο Ακόλουθος μέχρι να ενωθεί με τον Βρυέννιο αντιμετώπισε αρχικά σε μικρές συγκρούσεις τους Πετσενέγους σημειώνοντας και ανάλογες νίκες. Οι Πετσενέγοι απέφευγαν τη μάχη με τους βυζαντινούς οι οποίοι πέρασαν νύχτα κοντά από την Αδριανούπολη και συνάντησαν τους Πετσενέγους στη Χαριούπολη οι οποίοι αποσύρονταν προς τα εδάφη τους. Οι Βυζαντινοί έχοντας αιφνιδιάσει τους Πετσενέγους, που δεν περίμεναν να κάνουν πορεία νύχτα χωρίς να στρατοπεδεύσουν, τους επιτέθηκαν σημειώνοντας μεγάλη νίκη και βαριές απώλειες από την πλευρά των Πετσενέγων οι οποίοι τράπηκαν σε άτακτη φυγή.

Έπειτα ο Ακόλουθος συνέχισε την εκστρατεία και σημείωσε νέες νίκες εναντίον των Πετσενέγων, έως το 1053 και την Μάχη της Μεγάλης Πρεσλάβας.
Άλεξ Σκέιλς

Ο Άλεξ Σκέιλς, γεννημένος στις 3 Ιουλίου 1978 στο Ρασίν του Ουισκόνσιν, είναι Αμερικανός πρώην καλαθοσφαιριστής, ο οποίος αγωνιζόταν στην θέση του σούτινγκ γκαρντ.
Αταρνεύς

Ο Αταρνεύς ή τα Άταρνα ήταν εύφορος χώρα στη Μυσία της Μικράς Ασίας, απέναντι από τη Λέσβο, κοντά στην οποία υπήρχαν τα χρυσωρυχεία των Λυδών βασιλέων. Ο Κύρος παρεχώρησε αυτή στους Χίους. Άρχισε η άνοδός της επί τυράννου Ευβούλου και μεγαλούργησε επί του διαδόχου του, Ερμείου του Αταρνέως.
Αεροδρόμιο του Αλγκέρο-Φερτίλια

Το Αεροδρόμιο του Αλγκέρο-Φερτίλια (ιταλικά: "Aeroporto di Alghero-Fertilia"), το οποίο φέρει την επωνυμία «Ριβιέρα ντελ Κοράλο» (Riviera del Corallo), είναι διεθνές αεροδρόμιο κοντά στην πόλη Αλγκέρο της Σαρδηνίας. Είναι ένα από τα τρία αεροδρόμια που λειτουργούν στο νησί και διαχειριστής του είναι η εταιρεία Sogeaal S.p.a. (Societa di Gestione Aeroporto di Alghero).
From The Setting Sun… (In Wacken)

From The Setting Sun… (In Wacken) είναι ο τίτλος του ζωντανά ηχογραφημένου, διπλού CD και DVD του χαρντ ροκ συγκροτήματος Deep Purple, το οποίο κυκλοφόρησε στις 28 Αυγούστου 2015, από την εταιρεία "Ear Music".

Η ηχογράφηση του δίσκου πραγματοποιήθηκε στο φεστιβάλ του Wacken στην Γερμανία, στις 1 Αυγούστου 2013, κατά την διάρκεια της περιοδείας του συγκροτήματος για την προώθηση του δίσκου ""Now What?!". Το συγκεκριμένο άλμπουμ αποτέλεσε δίδυμο ηχογραφήσεων με το επίσης, ζωντανό άλμπουμ "…To The Rising Sun (In Tokyo)"".

Σκαρφάλωσε στο Top-20 στην Γερμανία και το Top-40 στην Αυστρία, την Ολλανδία και το Βέλγιο.
Κάμαχα

Η Κάμαχα ή Κάμαχον (τουρκικά: "Kemah", ζαζαϊκά: "Kemax", αρμενικά: Անի-Կամախ "Ani-Kamakh"), είναι κωμόπολη και διαμέρισμα της Επαρχίας Ερζιντζάν στην Περιφέρεια Ανατολικής Ανατολίας της Τουρκίας.

Η Κάμαχα είναι μια κωμόπολη με τρέχοντα πληθυσμό 2.434 (εκτίμηση 2012), και 6.905 συνολικό πληθυσμό του διαμερίσματος. Η έκταση του διαμερίσματος είναι 2.297,98 τ.χλμ. Η κωμόπoλη βρίσκεται σχεδόν στο κέντρο της επαρχίας Ερζινκάν στην Περιφέρεια Ανατολικής Ανατολίας της Δημοκρατίας της Τουρκίας

Η νεκρόπολη της Αρμενικής Αρσάκειας δυναστείας βρισκόταν στην Κάμαχα συμπεριλαμβανομένου του τάφου του Τιριδάτη Γ΄, ο οποίος έπαιξε σημαντικό ρόλο στον προσηλυτισμό του αρμενικού λαού στον Χριστιανισμό.

Κατά τον πρώιμο Μεσαίωνα η Κάμαχα ήταν ένα στρατηγικά σημαντικό συνοριακό φρούριο στους συνοριακούς πολέμους μεταξύ των Βυζαντινών και των Ομεϋαδών και Αββασιδών. Πρώτα έπεσε στα χέρια των μουσουλμάνων το 679 και άλλαζε συχνά χέρια, μέχρι τα μέσα του 9ου αιώνα (βλ Πολιορκία της Κάμαχα (766)), όταν εδραιώθηκε ο Βυζαντινός έλεγχος. Σύμφωνα με τον Κωνσταντίνο Ζ΄, στα τέλη του 9ου αιώνα η Κάμαχα σχημάτισε τούρμα στο θέμα της Κολωνείας. Υπό τον αυτοκράτορα Λέοντα ΣΤ΄ τον Σοφό, η Κάμαχα ενώθηκε μαζί με την περιοχή της Κελτζηνής για να σχηματίσουν το νέο θέμα Μεσοποταμίας. Λίγα είναι γνωστά για το τόπο από εδώ και πέρα, εκτός από το ότι ήταν η έδρα της επισκοπής που ονομαζόταν «Αρμενία». Οι Βυζαντινοί έχασαν τον έλεγχο της περιοχής μετά την Μάχη του Μαντζικέρτ το 1071.

Η Κάμαχα ήταν η σκηνή φρικτών σφαγών κατά τη διάρκεια της Γενοκτονίας των Αρμενίων. Σε μια περίπτωση, 25.000 Αρμένιοι σκοτώθηκαν σε μία ημέρα με τη ρίψη των θυμάτων από ένα απότομο φαράγγι και στον ποταμό Ευφράτη.
Βίκτορ Αλεξάντροβιτς Λιαπκάλο

Ο Βίκτορ Αλεξάντροβιτς Λιαπκάλο (18 Σεπτεμβρίου 1956 Ουχτά) είναι Ρώσος ζωγράφος. Ειδικεύτηκε σε τοπία και γυναικεία γυμνά.
…To The Rising Sun (In Tokyo)

…To The Rising Sun (In Tokyo) είναι ο τίτλος του ζωντανά ηχογραφημένου, διπλού CD και DVD του χαρντ ροκ συγκροτήματος Deep Purple, το οποίο κυκλοφόρησε στις 18 Σεπτεμβρίου 2015, από την εταιρεία "Ear Music".

Η ηχογράφηση του δίσκου πραγματοποιήθηκε στο Τόκιο της Ιαπωνίας, στις 12 Απριλίου 2014, κατά την διάρκεια της περιοδείας του συγκροτήματος για την προώθηση του δίσκου ""Now What?!". Το συγκεκριμένο άλμπουμ αποτέλεσε δίδυμο ηχογραφήσεων με το επίσης, ζωντανό άλμπουμ "From The Setting Sun… (In Wacken)"".

Σκαρφάλωσε στο Top-30 στην Γερμανία και το Top-50 στην Αυστρία, την Ολλανδία και το Βέλγιο.
Αθανάσιος Ευσταθίου

Ο Αθανάσιος Ευσταθίου (1939 - 7 Ιανουαρίου 1982) του Ευσταθίου, ήταν Έλληνας δικηγόρος και βουλευτής. Η θητεία του στη Βουλή, ήταν βραχύβια, καθώς διακόπηκε από τον αδόκητο θάνατό του σε τροχαίο δυστύχημα.
Κομμουνιστικό Κόμμα Νορβηγίας

Το Κομμουνιστικό Κόμμα Νορβηγίας (νορβ.: "Norges Kommunistiske Parti") είναι μαρξιστικό-λενινιστικό κομμουνιστικό κόμμα στη Νορβηγία. Ιδρύθηκε το 1923, προερχόμενο από διάσπαση του σοσιαλδημοκρατικού Εργατικού Κόμματος. Αργότερα, κατά τη διάρκεια του Β' Παγκοσμίου Πολέμου, έπαιξε σημαντικό ρόλο στην αντίσταση ενάντια στην Γερμανική κατοχή, αποκτώντας δύναμη μετά το τέλος του πολέμου. Ωστόσο, μετά την έναρξη του ψυχρού πολέμου η επιρροή του μειώθηκε. Το Κομμουνιστικό Κόμμα Νορβηγίας συμμετέχει στην Πρωτοβουλία Κομμουνιστικών και Εργατικών Κομμάτων και συνεργάζεται με το Κομμουνιστικό Κόμμα Ελλάδας.
Λούκας Χόρενμπαουτ

Ο Λούκας Χόρενμπαουτ (φλαμανδικά: Lucas Horenbout, γνωστός και με τα ονόματα Lucas Harembourg, Lukas Harembourg, Lucas Horenbault, Lucas Hoorenbault, Lukas Hoorenbault, Lucas Horenbaut, Lukas Horenbout, Lucas Hornebolt, Lucas Horenbolt, Lucas Hornebolte (ειδικά στην Αγγλία), Lucas Hornebout, Lukas Hornebout, περ. 1490/95 - 1544) ήταν Φλαμανδός ζωγράφος, ο οποίος κατά τα μέσα της δεκαετίας του 1520 μετακόμισε στην Αγγλία και έγινε "ζωγράφος του Βασιλέα" και μικρογράφος της Αυλής του Ερρίκου Η΄ από το 1525 ως τον θάνατό του.

Εκπαιδεύτηκε κατά την τελευταία φάση της Ολλανδικής τέχνης της μικρογραφίας, στην οποία ο πατέρας του, Χέραρντ Χόρενμπαουτ ήταν εξέχουσα μορφή, ενώ υπήρξε ο ιδρυτής της μακράς αγγλικής παράδοσης των πορτρέτων - μικρογραφιών. Συχνά έχει προταθεί ότι ήταν ο "Δάσκαλος του εργαστηρίου της προσπίπτουσας σκιάς", που δημιουργούσε πορτρέτα των μελών της βασιλικής οικογένειας σε πάνελ κατά τις δεκαετίες 1520 και 1530.
NGC 6366

thumb|right|250px|Το NGC 6366
Το NGC 6366 είναι σφαιρωτό σμήνος στον αστερισμό Οφιούχο. Κατατάσσεται ως XI στο σύστημα μορφολογικής ταξινόμησης και το ανακάλυψε ο Γερμανός αστρονόμος Φρίντριχ Αουγκούστ Τέοντορ Βίνεκε (Friedrich August Theodor Winnecke) στις 12 Απριλίου 1860. Απέχει 11.700 έτη φωτός από την Γη.<ref name=NASA/IPAC></ref>
Τέρι Μουρ

Η Τέρι Μουρ (αγγλικά: "Terry Moore", 7 Ιανουαρίου 1929 - ) είναι Αμερικανίδα ηθοποιός του κινηματογράφου και της τηλεόρασης.

Με τον χώρο του θεάματος ξεκίνησε από μικρή, καθώς ήταν μοντέλο από την παιδική της ηλικία, κατόπιν, το 1940, έκανε το ντεμπούτο της σε ταινία, στο "Maryland", ονόματι τότε Τζούντι Φορντ, μέχρι το 1948 υπήρξαν διάφορες παραλλαγές του ονόματός της. Παρόλα αυτά, στην εν λόγω δεκαετία ασχολήθηκε κυρίως με το ραδιόφωνο. Ακολούθως συμμετείχε σε αρκετές εμπορικές ταινίες όπως το "Ξαναγύρισε, μικρή μου Σέμπα (ταινία)" (1952) από το οποίο έλαβε υποψηφιότητα για βραβείο Όσκαρ Β' Γυναικείου Ρόλου. Την επόμενη δεκαετία συμμετείχε, επίσης, σε ταινίες, όμως την επόμενη άρχισε να εμφανίζεται ολοένα και λιγότερο. Ενώ μετά από αυτή τη δεκαετία είχε σχεδόν αποσυρθεί από τον κινηματογράφο, συμμετέχοντας σε ελάχιστες ταινίες κι αυτές B-movie. Η πιο πρόσφατη εμφάνισή της έγινε το 2014, στην τηλεόραση, στη σειρά True Detectives, σε ρόλο γκεστ.

Το 1955, η Μουρ έκανε γυμνή φωτογράφιση στο περιοδικό Playboy. Η Μουρ κατέχει αστέρι στη Λεωφόρο της Δόξας.
Living in the Past

Το Living in the Past είναι διπλή συλλογή του αγγλικού ροκ συγκροτήματος Jethro Tull, το οποίο κυκλοφόρησε στις 23 Ιουνίου του 1972 μέσω της δισκογραφικής εταιρίας "Chrysalis Records". Ο τίτλος του άλμπουμ προήλθε από το ομώνυμο σινγκλ του συγκροτήματος, το οποίο είχε κυκλοφορήσει τον Μάιο του 1969.

Η συλλογή γνώρισε μεγάλη επιτυχία, ανεβαίνοντας στην τρίτη θέση του Billboard για να γίνει χρυσή όταν ξεπέρασε τις πωλήσεις των πεντακοσίων χιλιάδων αντιτύπων. Επίσης, έφθασε μέχρι το την 13η θέση των τσαρτ στο Ηνωμένο Βασίλειο, την πέμπτη θέση στη Νορβηγία και την όγδοη θέση στην Γερμανία.

Οι κριτικές για τον δίσκο υπήρξαν ιδιαίτερα θετικές με το "Allmusic" να το βαθμολογεί με 4,5 αστέρια με άριστα τα πέντε, το "Sputnik Music" με μέσο όρο 4,1 / 5 και το "Prog Archives" επίσης με 4,1 / 5.
Αλέξανδρος ο Τραλλιανός

Ο Αλέξανδρος ο Τραλλιανός (πολυτονικό: "Ἀλέξανδρος ὁ Τραλλιανός", λατινικά: "Alexander Trallianus," 525 – 605) ήταν Βυζαντινός ιατρός από τις Τράλλεις της Λυδίας και ένας από τους πιο διακεκριμένους ιατρούς της ύστερης αρχαιότητας.
Ντίρικ Μπάουτς ο νεότερος

Ο Ντίρικ Μπάουτς ο νεότερος (φλαμανδικά: Dirk Bouts de Jongere ή Dieric II of Thierry Bouts, 1448 - 2 Μαΐου 1491) ήταν Φλαμανδός ζωγράφος της πρώιμης φλαμανδικής σχολής ζωγραφικής.

Γεννήθηκε σε οικογένεια καλλιτεχνών στο Λέουβεν. Εκπαιδεύτηκε στη ζωγραφική από τον πατέρα του, επίσης ζωγράφο, Ντίρικ Μπάουτς τον πρεσβύτερο, (1415-1475). Αδελφός του ήταν ο Έλμπρεχτ Μπάουτς (1450 - 1549). Ο γιος του, Γιαν Μπάουτς έγινε επίσης ζωγράφος. Ο Ντίρικ κληρονόμησε το εργαστήριο του πατέρα του το 1475, ενώ ο αδελφός του δημιούργησε το δικό του εργαστήριο, επίσης στο Λέουβεν. Ενώ ο Ντίρικ συνέχισε στο ύφος του πατέρα του, ο Έλμπρεχτ δημιούργησε το δικό του, πρόδηλο ύφος, με έντονα χρώματα, πλούσιες υφές και κομψές λεπτομέρειες.

Το 1486 ανέλαβαν με τον αδελφό του την παραγγελία των πτερύγων του "τριπτύχου των Ιερών Μυστηρίων" στον ναό του Αγίου Πέτρου στο Λέουβεν.

Καθώς το ύφος της ζωγραφικής του ήταν σχεδόν αδύνατο να ξεχωρίσει από αυτό του πατέρα του, είναι σήμερα δύσκολο να του αποδοθούν έργα. Υπάρχουν ιστορικοί τέχνης που αποδίδουν το "μαργαριτάρι της Βραβάντης", τμήμα πολυπτύχου που σήμερα υπάρχει στην "Alte Pinakothek" του Μονάχου απευθείας στον Ντίρικ τον νεότερο. Εν τούτοις, άλλοι ιστορικοί το αποδίδουν στον πατέρα του, λόγω της ιδιαίτερα υψηλής ποιότητας της τέχνης του. Ο Ντίρικ ο νεότερος απεβίωσε σε σχετικά νεαρή ηλικία (43 ετών) στις 2 Μαΐου 1491. Ο αδελφός του Έλμπρεχτ ανέλαβε την προστασία του μικρού του γιου Γιαν, ο οποίος επίσης δραστηριοποιήθηκε ως ζωγράφος στο Μέχελεν.
NGC 6355

thumb|right|285px|Το NGC 6366
Το NGC 6355 είναι σφαιρωτό σμήνος στον αστερισμό Οφιούχο. Ταξινομείται ως GCL στο σύστημα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 24 Μαΐου 1784. Απέχει 31.000 έτη φωτός από την Γη.<ref name=NASA/IPAC></ref>
NGC 6356

thumb|right|250px|Το NGC 6356
Το NGC 6356 είναι σφαιρωτό σμήνος στον αστερισμό Οφιούχο. Είναι τύπου II στο μορφολογικό σύστημα ταξινόμησης και ανακαλύφθηκε από τον αστρονόμο Ουίλιαμ Χέρσελ στις 18 Ιουνίου 1784. Είναι πυκνότερο και φωτεινότερο προς το κέντρο του και βρίσκεται 80΄ βορειοανατολικά του φωτεινότερου σμήνους Μεσιέ 9. Απέχει 49.600 έτη φωτός από την Γη<ref name=NASA/IPAC></ref>.
NGC 6342

thumb|right|250px|Το 6342
Το NGC 6342 είναι σφαιρωτό σμήνος στον αστερισμό Οφιούχο. Ταξινομείται ως IV στο σχήμα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 28 Μαΐου 1786. Απέχει 28.000 έτη φωτός από την Γη. <ref name=NASA/IPAC></ref>
Αεροδρόμιο της Ανκόνα-Φαλκονάρα

Το Αεροδρόμιο της Ανκόνα-Φαλκονάρα (ιταλικά: "Aeroporto di Ancona-Falconara") (IATA: AOI, ICAO: LIPY) είναι ένα πολιτικό αεροδρόμιο πλησίον της πόλης της Ανκόνας της Ιταλίας. Το αεροδρόμιο απέχει περίπου 12 χιλιόμετρα από την πόλη και βρίσκεται στην τοποθεσία Φαλκονάρα Μαρίτιμα. Είναι, επίσης, γνωστό ως Αεροδρόμιο Ραφαέλο Σάντσιο, όνομα που οφείλει στον Ιταλό ζωγράφο και αρχιτέκτονα Ραφαέλο Σάντσιο (1483–1520).

Το υψόμετρο του αεροδρομίου βρίσκεται 15 μέτρα πάνω από την επιφάνεια της θάλασσας. Διαθέτει έναν ασφαλτοστρωμένο αεροδιάδρομο, μήκους 2.962 μέτρων και πλάτους 45 μέτρων.
NGC 6328

thumb|right|250px|Ο NGC 6328
Ο NGC 6328 είναι σπειροειδής γαλαξίας στον αστερισμό Βωμό. Ταξινομείται ως SAB(s)ab στο σύστημα μορφολογικής ταξινόμησης και τον ανακάλυψε ο αστρονόμος Τζων Χέρσελ στις 2 Μαΐου 1835. Απέχει περίπου 0,193 από την Γη.<ref name=NASA/IPAC></ref>
Αεροδρόμιο του Μπάρι-Παλέζε

Το Αεροδρόμιο του Μπάρι-Παλέζε (ιταλικά: "Aeroporto di Bari-Palese"), γνωστό και ως Αεροδρόμιο Κάρολ Βοϊτίλα (ιταλικά: "Aeroporto Karol Wojtyła"), είναι ένας αερολιμένας, που εξυπηρετεί την ιταλική πόλη Μπάρι, από την οποία απέχει περίπου 8 χιλιόμετρα. Το 2015, πάνω από 2 εκατομμύρια επιβάτες χρησιμοποίησαν το αεροδρόμιο.

Το αεροδρόμιο συνδέεται με το Μπάρι μέσω αυτοκινητοδρόμου και σιδηροδρομικού δικτύου. Υπάρχει, επίσης, σύνδεση μέσω λεωφορείων προς το κέντρο της πόλης (Γραμμή 16).
Σεραπίωνας ο Πρεσβύτερος

Ο Σεραπίωνας ο Πρεσβύτερος ή Γιαχιά ιμπν Σαραφιούν (9ος αιώνας, αραβικά: "يحيى بن سرافيون") ήταν Σύριος ιατρός γνωστός στην Ευρώπη του Μεσαίωνα με την εξελληνισμένη μορφή του ονόματος του, στην οποία είχε προστεθεί η διευκρινιστική επωνυμία "πρεσβύτερος" ώστε να μην συγχέεται με τον ιατρικό συγγραφέα του 12ου αιώνα Σεραπίωνα τον Νεότερο με τον οποίο ταυτοποιούνταν συχνά.

Διασώζονται πολύ λίγες πληροφορίες για τη ζωή του, εκτός από το ότι ήταν Χριστιανός στο θρήσκευμα, εξασκούσε το ιατρικό επάγγελμα, και πως έζησε στο 2ο μισό του 9ου αιώνα.

Διασώζονται 2 έργα τα οποία φέρουν το όνομα του, ένα με τον τίτλο "Aphorismi Magni Momenti de Medicina Practica", και το άλλο ονομάζεται "αλ-Κουννάς" επίσης γνωστό και ως "Πανδέκται" ή "Πρακτικά" ή "Θεραπευτική Μέθοδος" στα ελληνικά, ή "Aggregator" ή "Breviarium" στα λατινικά. Το αντικείμενο του έργου αυτού είναι η συλλογή και επισκόπηση των απόψεων των Ελλήνων και Αράβων ιατρών σχετικά με τις ασθένειες και την αντιμετώπιση τους. Είχε επίσης μεταφράσει στα Αραβικά έργα του ιατρού Αλέξανδρου του Τραλλιανού του 6ου αιώνα, του οποίου το έργο μόνο λίγοι άλλοι Άραβες συγγραφείς φαίνεται πως γνώριζαν.
Playboy

Το Playboy είναι αμερικανικό αντρικό περιοδικό με θέμα το lifestyle και την ψυχαγωγία. Το περιοδικό ιδρύθηκε το 1953, στο Σικάγο, από τον Χιου Χέφνερ και τους συνεργάτες του, και χρηματοδοτήθηκε, εν μέρει, από τη μητέρα του, με το ποσό των 1.000 δολαρίων. Το περιοδικό είναι ευρέως γνωστό για τα γυμνά (ή ημίγυμνα) του πρωτοσέλιδα μοντέλων. Ενώ έπαιξε σημαντικό ρόλο στη σεξουαλική επανάσταση, η οποία έλαβε μέρος στο Δυτικό Κόσμο από τη δεκαετία του 1960 έως του 1980. Μέχρι και σήμερα παραμένει ένα από τα μεγαλύτερα ονόματα στον χώρο, παγκοσμίως, που με τον καιρό έχει μετατραπεί στην Playboy Enterprises, με παρουσία, σχεδόν, σε όλα τα μίντια.
Αεροδρόμιο του Μπέργκαμο-Όριο αλ Σέριο

Το Αεροδρόμιο του Μπέργκαμο-Όριο αλ Σέριο (ιταλικά: "Aeroporto di Bergamo-Orio al Serio"), γνωστό και ως Αεροδρόμιο Καραβάτζιο (ιταλικά: "Aeroporto Caravaggio") είναι ένα διεθνές αεροδρόμιο, που βρίσκεται στην περιοχή του Όριο αλ Σέριο, 3,7 χλμ νοτιοανατολικά του Μπέργκαμο. Απέχει, επίσης 45 χιλιόμετρα από το Μιλάνο, μεταφέροντας έτσι σημαντικό ποσοστό επισκεπτών εκεί. Το 2014 χρησιμοποίησαν το αεροδρόμιο 8.696.085 επιβάτες, κάνοντάς το έτσι το 4ο μεγαλύτερο στην Ιταλία.

Το αεροδρόμιο συνδέεται μεταφορικά με το Μιλάνο, το Μπέργκαμο και άλλες σημαντικές πόλεις. Στα μέσα εξυπηρέτησης των επιβατών περιλαμβάνονται λεωφορεία, τραίνα, ταξί, καθώς και ενοικιαζόμενα αυτοκίνητα.
Αλυζία

Η Αλυζία ή αλλιώς γνωστή με τις παραλλαγές Αλυζεία ή Αλλυτία ή και Κανδήλα από το γειτονικό χωριό της περιοχής, ήταν αρχαία ελληνική πόλη στην περιοχή της βορειοδυτικής Αιτωλοακαρνανίας, απέναντι από το νησί της Λευκάδας. Φέρεται να είχε ήδη ιδρυθεί από τον 6ο αιώνα π.Χ., και ο Στράβωνας αναφέρει πως κατά την παράδοση ο ιδρυτής της πόλης ήταν ο Αλυζεύς, ένας από τους αδελφούς της Πηνελόπης -συζύγου του Οδυσσέα-. Κατά την ελληνιστική περίοδο η πόλη φέρεται να γνώρισε μεγάλη ακμή, ήταν μια από τις σημαντικότερες πόλεις της αρχαίας Ακαρνανίας και ο πληθυσμός της ξεπέρασε τους 30.000 κατοίκους.Αναφορές σχετικά με την τοποθεσία της πόλης και του λιμανιού της κάνουν ο Κικέρων και ο Σκύλαξ ο Καρυανδεύς οι οποίοι την ονομάζουν "Αλυττίαν", καθώς και ο Θουκυδίδης και ο Ξενοφώντας για τον ρόλο της κατά τη διάρκεια του Πελοποννησιακού πολέμου όπου είχε συμμαχήσει με την πλευρά των Σπαρτιατών. Στην περιοχή διασώζονται βυθισμένα υπολείμματα από την αποβάθρα του λιμανιού της. 

Το λιμάνι της ήταν γνωστό για το εκεί ιερό (τέμενος) του Ηρακλή (Στράβ. X, 2, 22). Τα ερείπια του τεμένους χρησιμοποιήθηκαν αργότερα (2ο μ.Χ. αι.) ως οικοδομικό υλικό για την ανέγερση ενός ηρώου (μαυσωλείου), που τα ερείπιά του είναι και σήμερα ορατά στις ΒΔ ακτές του όρμου του Μύτικά, στη θέση "Βούλκος".
Hinotori

Το Hinotori ή ASTRO-A ήταν το πρώτο ιαπωνικό διαστημικό τηλεσκόπιο ακτίνων Χ. Αναπτύχθηκε από το Ινστιτούτο Διαστήματος και Αστροναυτικής (Institute of Space and Astronautical Science, ISAS) και κύρια αποστολή του ήταν η μελέτη των ηλιακών εκλάμψεων. Εκτοξεύτηκε την 21η Φεβρουαρίου 1981 με πύραυλο M-3S. Τέθηκε επιτυχώς σε τροχιά και ένα μήνα αργότερα κατέγραψε μεγάλη ηλιακή έκλαμψη. Συνολικά παρατηρήθηκαν 41 εκλάμψεις διαφόρων μεγεθών. Το Hinotori καταστράφηκε στην ατμόσφαιρα στις 11 Ιουλίου 1991.
Αεροδρόμιο της Μπολόνια-Μπόργκο Πανιγκάλε

Το Αεροδρόμιο της Μπολόνια-Μπόργκο Πανιγκάλε (ιταλικά: "Aeroporto di Bologna-Borgo Panigale"), γνωστό και ως Αεροδρόμιο Γκουλιέλμο Μαρκόνι (ιταλικά: "Aeroporto di Guglielmo Marconi") είναι διεθνές αεροδρόμιο, που εξυπηρετεί την πόλη Μπολόνια της Ιταλίας, από την οποία απέχει περίπου 6 χιλιόμετρα. Το όνομά του οφείλεται στον Ιταλό νομπελίστα εφευρέτη Μαρκόνι, ο οποίος καταγόταν από την πόλη της Μπολόνια. Έχοντας δεχθεί πάνω από 6 εκατομμύρια επιβάτες το 2014, είναι το 7ο μεγαλύτερο αεροδρόμιο της χώρας.
Αεροπορικές Εταιρίες και προορισμοί 

Επιβατικές Μεταφορές 
Οι ακόλουθες αεροπορικές εταιρίες εκτελούν τακτικές προγραμματισμένες και τσάρτερ πτήσεις από και προς την Μπολόνια 
Companies Destination 

Aegean Airlines : Athens
Ryanair : Athens,Thessaloniki,Catania,London,Paris,Palermo,Prague,Madrid,Lisbon,Bari

Wizz Air : Athens,Budapest,Prague,Tirana
Brussels Airlines : Athens,Brussels,London–Heathrow,Paris,etc.
KLM : Athens,Amsterdam,Paris,Stockholm,Copenhagen,Brussels,etc
SAS : Copenhagen,Stockholm,Oslo,Helsinki
Lufthansa : Frankfurt,Munich,Paris,Lubjana,New York,etc.
Austrian Airlines : Vienna
SWISS air : Zürich
Air France : Paris
Iberia : Barcelona,Madrid
TAP Air Portugal : Lisbon
Αεροδρόμιο του Μπρίντιζι-Καζάλε

Το Αεροδρόμιο του Μπρίντιζι-Καζάλε (ιταλικά: "Aeroporto di Brindisi-Casale"), γνωστό και ως Αεροδρόμιο του Σαλέντο (ιταλικά: "Aeroporto del Salento"), είναι ένα πολιτικό αεροδρόμιο κοντά στο Μπρίντιζι της νότιας Ιταλίας. Αποτελεί έδρα της τοπικής αεροπορικής εταιρείας Air Vallée.
NGC 988

Ο NGC 988 είναι ραβδωτός σπειροειδής γαλαξίας τύπου SBc με φαινόμενο μέγεθος 11,0 mag ο οποίος βρίσκεται στον αστερισμό Κήτος. Τον ανακάλυψε ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) το 1879.
HD 23596

Ο HD 23596 είναι αστέρας ο οποίος απέχει περίπου 164 έτη φωτός από την Γη και βρίσκεται στον αστερισμό Περσέα. Η απόλυτη λαμπρότητά του είναι 1,71 φορές αυτή του Ήλιου. Τον Ιούνιο του 2002 ανακαλύφθηκε γιγάντιος εξωπλανήτης γύρω από αυτόν τον αστέρα.
Χιου Χέφνερ

Ο Χιου Χέφνερ (αγγλικά: "Hugh Marston Hefner", 9 Απριλίου 1926 - 27 Σεπτεμβρίου 2017) ήταν Αμερικανός επιχειρηματίας, εκδότης και επιμελητής περιοδικών για ενήλικες και γνωστός πλέιμποϊ. Ήταν περισσότερο γνωστός ως ο εκδότης του περιοδικού "Playboy", το οποίο ίδρυσε το 1953. Ήταν επίσης ο ιδρυτής και επικεφαλής της Playboy Enterprises, της εκδοτικής εταιρείας που κυκλοφορεί το περιοδικό. Ο Χέφνερ ήταν πολιτικός ακτιβιστής και με φιλανθρωπικό έργο πάνω σε διάφορα προβλήματα και κοινωνικά θέματα.
Αεροδρόμιο του Κάλιαρι-Έλμας

Το Αεροδρόμιο του Κάλιαρι-Έλμας (ιταλικά: "Aeroporto di Cagliari-Elmas") είναι ένα διεθνές αεροδρόμιο, που βρίσκεται στην περιοχή Έλμας, κοντά στο Κάλιαρι της Σαρδηνίας. Το αεροδρόμιο άνοιξε πρώτη φορά το 1937 και το 2003 ανακαινίστηκε και επεκτάθηκε, έχοντας δυνατότητα να εξυπηρετήσει 4 εκατομμύρια επιβάτες ετησίως. Το 2014 πέρασαν από το αεροδρόμιο 3.639.627 επιβάτες. Όλο και περισσότερες οικογένειες προτιμούν να φτάσετε στο Κάλιαρι με αεροπλάνο, λόγω του υπερβολικού κόστους των φέρι που συνδέουν τη Σαρδηνία με την ηπειρωτική χώρα. Αεροδρόμιο Κάλιαρι γίνεται έτσι το σημείο αναφοράς για την τουριστική κίνηση της Σαρδηνίας .